open-index/open-wikipedia-markdown huggingface dataset:
فؤاد عزيز غالى

[200px|thumb|left|'''الفريق فؤاد عزيز غالى من قواد [حرب اكتوبر|حرب اكتوبر 73 المرموقين.**]]

**فؤاد عزيز غالى ، الفريق '''، ( المنيا ، 1927 - 2000 )، قائد عسكرى مصرى كبير شارك فى حرب اكتوبر 73 و قاد الفرقه 18 مشاه اللى حررت مدينة القنطره شرق من القوات الاسرائ بعديه يوم 7 اكتوبر. اخد وسام نجمة الشرف.

اتولد فؤاد عزيز غالى فى المنيا فى صعيد مصر ، و بعد ما خلص دراسته الثانويه كان عايز يدخل كلية الطب لكن شاءت الظروف انه يدخل الكليه الحربيه فى القاهره عشان يخدم فى الجيش المصرى. بعد ما اتخرج شارك فى حروب 1948 و 1956 و فى حرب 1967 كان رئيس لعمليات الفرقة التانية مشاه.

فى حرب اكتوبر 1973 قاد الفرقه 18 مشاه و اتكلف بعبور قناة السويس بقواته فى منطقة القنطره و تدمير النقط الاسرائ بعديه فيها فقام بالمهمه على اكمل وجه. بعد عبور قناة السويس استولى على نقط حصينه فى القنطره واحد و بعدين استولى على ست نقط حصينه و راس كوبرى و قدر يصد هجوم اسرائيلى و دمر 37 دبابه فى القنطره تلاته و حاصر القنطره شرق لغاية ما اقتحمها يوم 7 اكتوبر وقت المغربيه وحررها و حافظ عليها طول فترة الحرب و ما قدرش الاسرائيليين يستردوها منه و قدر يأمن منطقة شمال قناة السويس من القنطرة لغاية بورسعيد و يتصدى ببساله لكل هجمات الاسرائليين المضاده و لعب دور فى اسر كتيبه اسرائ بعديه مدرعه كامله بما فيها قائدها عساف ياجورى .

فى 12 ديسمبر 1973 اتعين قائد للجيش التانى الميدانى و اتكرم عسكرى و اخد وسام نجمة الشرف.

بعد توقيع اتفاقية السلام و استردت مصر بقية سينا اتعين محافظ لمحافظة جنوب سينا وفضل فى المركز ده لغاية ما طلع على المعاش سنة 1983 ، لكن فضل نشيط فى حضور الندوات و القاء المحاضرات العسكريه.
## اوسمه
* 100px نجمة سيناء من الطبقة الأولي
* وسام نجمة الشرف (مصر)
75px|center

تصنيف:مواليد 1927
تصنيف:وفيات 2000
تصنيف:عسكريين مصريين
تصنيف:محافظين مصريين
تصنيف:حرب 48
تصنيف:مصريين قاوموا العدوان الثلاثى
تصنيف:حرب 67
تصنيف:حرب الاستنزاف
تصنيف:مصريين شاركو فى حرب اكتوبر
تصنيف:اقباط
تصنيف:منياويه
احمد ماهر

**احمد ماهر** (14 سبتمبر 1935 – 27 سبتمبر 2010) كان وزير خارجية مصر من سنة 2001 لسنة 2004. درس حقوق فى جامعة القاهره. اتعين سفير لمصر فى امريكا و روسيا. اتعين وزير خارجية مصر سنة 2001.

يوم ديسمبر 2003 إعتدى عليه الفلسطينيين بالضرب فى القدس و هو بيصلى فى الجامع الأقصى و اغما عليه و انقذه الاسرائيليين بنقله لقسم الطوارئ فى مستشفى *هداسا*. بعد الإعتداء و الإهانه و الضرب بالجزم على ايد الفلسطينيين أعرب بيان صادر عن مصر عن عميق الأسف. و قال ماهر انه أخد التزام من اسرائيل بتكميل عملية السلام مع الفلسطينيين.

## شوف كمان

## لينكات ليها علاقه بالموضوع
* رد معروف مصر بضرب وزير خارجيتها بالأحذيه و مصر ترد بالتأسف العميق و تؤكد على التزامها
* اعتداء على احمد ماهر بالجزم و الضرب فى الجامع الأقصى و هو بيعتبر أن الحادث مجرد حماقة
* اعتداء فلسطينيين على احمد ماهر فى الجامع الأقصى وعرب بيأكدو "بوركت السواعد يا شباب"
* Egyptian minister is attacked and beaten by Palestinians

## مصادر

## لينكات برانيه
* 

تصنيف:وزراء خارجيه مصريين
تصنيف:ديبلوماسيين مصريين
تصنيف:متعلمين فى جامعة القاهره
مصباح الشرق

**مصباح الشرق** ، مجله مصريه ادبيه اصدرها الكاتب ابراهيم المويلحى (1846 - 1906 ) فى القاهره. ساهمت مساهمه كبيره فى تطوير الادب المصرى و النهضه المصريه الادبيه الحديثه. خرجت منها مدرسه ادبيه جديده فى ادب النثر اللى مافيهوش زينات لفظيه. شارك فى تحريرها الاديب محمد المويلحى.
صاحب كتاب "حديث عيسى بن هشام" والذى يعتبر موسوعة ادبية فى فن النثر والذى اعاد شكل المقامة

تصنيف:جرانيل و مجلات مصريه
فرانسوا مورياك

تصغير|left|250بك| فرانسوا مورياك
**فرانسوا مورياك** ( بوردو ، 11 اكتوبر 1885 - 1 سبتمبر 1970 ) ، روائى و كاتب مسرحى فرنساوى كبير كان على قمة الادبا الكاتوليك فى فرنسا فى عصره و بيعتبر بوجه عام من أعظم الروائيين فى فترة مابين الحرب العالميه الاولى و التانيه. كان عضو فى الاكاديميه الفرنساويه من سنة 1954. اشهر رواياته " تريز ديكيرو " ( 1927 ) و " صحراء الحب " ( 1925 ).

أخد جايزة نوبل فى الاداب سنة 1952.
## مصادر

تصنيف:فرنساويين
تصنيف:ادبا فرنساويين
تصنيف:كتاب فرنساويين
تصنيف:واخدين جايزة نوبل
تصنيف:واخدين جايزة نوبل فى الادب
تصنيف:فرنساويين واخدين جايزة نوبل فى الادب
تصنيف:مواليد 1885
تصنيف:وفيات 1970
تصنيف:روائيين
توماس مور

left|thumb|150px| توماس مور 1478-1535.
**توماس مور ، سير** - Sir Thomas More - ( اتولد، 7 فبراير 1478 - اتوفى 6 يوليه 1535 ) ، كان كاتب و سياسى و قانونى انجليزى بتعتبره الكنيسه الكاتوليكيه شهيد و قديس لان الملك هنرى التامن أعدمه بعد ما اتهمه بالخيانه لانه موديل سياسته.

## اعمال
من اشهر اعماله " يوتوبيا " اللى اتنشرت باللاتينى سنة 1516 و اترجمت للانجليزى لأول مره سنة 1551. فى كتابه ده وصف عالم مثالى بيتسم بالاشتراكيه و الخلق و العلم و التسامح الدينى. كتب كمان مقالات دينيه كتيره.

## روايه
الكاتب روبرت بولت الف عن حياته مسرحية " رجل لكل العصور " A Man for All Seasons .
## لينكات برانيه
* 
## مصادر

تصنيف:مواليد 1478
تصنيف:وفيات 1535
تصنيف:محاميين انجليز
تصنيف:محاميين بريطانيين
تصنيف:كتاب انجليز
تصنيف:سياسيين انجليز
تصنيف:قديسين انجليز
تصنيف:يوتوبيين
تصنيف:مواليد فى لندن
المهلهل

تصغير|150px
**المهلهل** ( اتوفى 535 ) هو عدى بن ربيعه، شاعر عربى من نجد، خال الشاعر امرىء القيس. اتلقب بالمهلهل لإنه هلهل الشعر يعنى خلى نسيجه رقيق. اتعرف بااللهو و ادمان الخمور. بعد ما اتقتل اخوه كليب على ايد واحد اسمه جساس بن مرة البكرى انشغل بعملية اخد التار و قامت حرب البسوس بين قبايل بكر و تغلب و استمرت اربعين سنة و كتب المهلهل اشعار عنها. ليه سيره شعبيه معروفه اسمها " الزير سالم ".

## مصادر
* الموسوعة الثقافية، مؤسسة فرانكلين للطباعة والنشر، القاهرة - نيو يورك.
.الزير سالم من قبيله تغلب بنى وائل (عنزه)

تصنيف:عرب
تصنيف:ثقافه عربيه
تصنيف:شعرا عرب
تصنيف:قبايل
جامع الكيخيا

**جامع [[عثمان كتخدا]]** و المشهور بـ"جامع الكيخيا"، هوه جامع اثرى فى القاهره بيطل على ميدان الاوبرا ، "عثمان كتخدا" بناه سنه 1734 و ملحق بيه سبيل و كتاب و حمام ، و المدنه بتاعته اسطوانيه و بتنتهى على شكل مسله.

تصنيف:جوامع مصر
تصنيف:جامع
تصنيف:معابد
تصنيف:اسلام
تصنيف:جوامع
تصنيف:مبانى عباده
تصنيف:مساجد
شهر

تصغير|200بك|يسار

**الشهر** هو وحدة زمنية بتتدور مع بعض الظواهر الطبيعية، زى الدورة القمرية، اللى بتساوى بالتقريب  29.53 يوم.

السنة المصرية القديمة كانت بتتكوّن من 365 يوم، ومقسّمة لـ **12** شهر.  
كل شهر فيه 3 أسابيع، وطول الأسبوع 10 أيام.

وبالإضافة للـ12 شهر دول، كان بييجى فى آخر السنة شهر النسئ، و هو شهر صغير مكوّن من 5 أيام بس.

تصنيف:شهور
ابراهيم المويلحى

**ابراهيم المويلحى** ( 1846 - 1906 )، كاتب و شاعر مصرى من اللى اسسوا النهضه الادبيه الحديثه فى مصر.

كان بيتقن الفرنساوى و التركى و اصدر مجله " مصباح الشرق " اللى ساهمت فى ظهور مدرسه مصريه ادبيه جديده فى النثر بتهمل التزيين اللفظى.

كتب المويلحى أشعار و مقالات من اهمها مقالات " ماهنالك " ( 1896 ) اللى اتكلم فيها عن احوال الاوساط الحاكمه فى القسطنطينيه. ابنه الاديب محمد المويلحى.

## لينكات برانيه

## مصادر

تصنيف:مواليد 1846
تصنيف:وفيات 1906
تصنيف:كتاب مصريين
تصنيف:ادبا مصريين
تصنيف:شعرا مصريين
محمد المويلحى

**محمد المويلحى** ( 1868 - 1930 ) ، اديب و صحفى مصرى. اشترك فى الثوره العرابيه. ابن الكاتب ابراهيم المويلحى. ساعد ابوه فى تحرير مجلة " مصباح الشرق " اللى اصدرها وساهمت فى النهضه الادبيه الحديثه فى مصر. من مؤلفاته المشهوره " حديث عيسى بن هشام " اللى انتقد فيه الاحوال الاجتماعيه فى مصر بعد احتلال الانجليز لمصر.

تصنيف:مواليد 1868
تصنيف:وفيات 1930
تصنيف:صحفيين مصريين
تصنيف:ادبا مصريين
تصنيف:كتاب مصريين
تصنيف:وطنيين مصريين
تصنيف:الثوره العرابيه
1451

## مواليد
* كريستوفر كولومبوس مكتشف العالم الجديد.
## وفيات

## اهم احداث السنه

## مصادر

1451
قادسية صدام

**قادسية صدام** هوالاسم اللى كان صدام حسين يسمي به حربه مع ايران , و القادسيه حرب حصلت بين العرب و الفرس مابين سنة 635 ,636 م , كان قائد الفرس فيها رستم فرخزاد , و العرب سعد ابن ابى وقاص .

تصنيف:حروب
الانظمه الشموليه

[thumb|160px|[Adolf Hitler]]
[thumb|160px|[يوسيف ستالين]]

**الانظمة الديكتاتورية** هى نظم الحكم اللى يكون فيها الحكم الفعلى مؤيدًا للحاكم سواء كان نظام الحكم ملكى او جمهورى و يكون فى النظام الدكتاتورى حكم مطلق تقريبا مع وجود مجموعه حوله سواء كانو رسميين او مستشارين للحاكم .
* بالرغم من الانظمه الديكتاتوريه مش مرتبطه بنظام اداره معين الا انها فى الغالب تكون مرتبطه بنظم الحكم الشموليه , و اللى يسيطر على الحكم فيها نظام الحزب الواحد , و لا يكون فيها نظام الاحزاب و التعدديه الحزبيه , الا ان ده لا يمنع وجود نظام ديكتاتورى فى دول فيها تعدد احزاب زى اليمن و مصر اللى كان يسيطر فيها الحزب الوطنى رغم تعدد الاحزاب
* زى الحزب الاتحادى فى الاتحاد السوفيتى السابق
* حزب البعث فى العراق - قبل التعدديه الحزبيه فى العراق .
* بيتسمى الحاكم المطلق فى الانظمه الديكتاتوريه ديكتاتور , و من اشهر الشخصيات اللى ممكن يتوصفو بديكتاتور
* ستالين فى الاتحاد السوفييتى .
* هتلر فى المانيا . فيه اعتقاد سايد انه انتحر الا انه فيه اراء و ان كانت مش عندها ادله قويه بتاكد انه مانتحرش و على اى الاحوال نهاية هتلر مش معروفه بشكل اكيد و مالقيوش حثته .
* موسولينى فى ايطاليا . اتحاكم و اتعدم و كان اعدامه نهايه للفاشيست فى ايطاليا .
* معمر القذافى فى ليبيا .
* نيكولاى تشاوتشيسكو فى رومانيا
* صدام حسين فى العراق . اتحاكم قدام محاكم عراقيه بعد لما اتخلع من الحكم و اتعدم .
* عمر البشير فى السودان. مطلوب قدام محكمة العدل الدوليه اللى بتتهمه بجرايم اباده جماعيه و بتعتبره مجرم حرب .
**انظمه سلطويه:** الا انه فيه انظمه تانيه بتاخد بنظام شبه ديموقراطى او تعددى فى الظاهر الا انها بالفعل انظمه ديكتاتوريه , الا انه بيكون فيها مؤسسات بتلعب دور لحد ما بيقلل من السيطره المطلقه للحاكم و من دى الدول:
* [ تركيا - قطر ] .
* سوريا .
* الاردن .
* مصر
* السعوديه
* الامارات

تصنيف:القرن العشرين
تصنيف:شيوعيه
تصنيف:سياسه
شط العرب

شط العرب **[[فارسى|بالفارسی]] و فی ایران**: **اروند رود** (**Arvand Rūd**) منطقه حدوديه بين العراق و ايران و كان متنازع عليها بين البلدين لحد ما اتعملت اتفاقية الجزائر سنة 1975 و اللى اعتبرت ان شط العرب منطقه حدوديه بين الدولتين.
* السيطره على شط العرب هوا السبب الرئيسى لحرب الخليج الاولى و اللى سماها صدام حسين قادسية صدام وسمتها ايران باسم الدفاع المقدس

تصنيف:انهار العراق
تصنيف:انهار ايران
تصنيف:مناطق متنازع عليها
تكنولوجيا المعلومات

**تكنولوجيا المعلومات** (انجليزى: information technology): حسب تعريف مجموعة تكنولوجيا المعلومات الامريكية (ITAA) هيا دراسة وتصميم وتطوير انظمة المعلومات خصوصا المرتبطة ببرامج وهاردوير الكومبيوترات. بتهتم تكنولوجيا المعلومات باستخدام الكومبيوتر وبرامجه فى تحويل وتخزين وحماية ومعالجة وامان المعلومات.
فى اى شركة القسم اللى بيعمل شغل الكومبيوتر بيتسمى قسم تكنولوجيا المعلومات اللى اختصاره آى تى *IT* والقسم ده بيتعامل مع اى حاجه خاصة بالكومبيوتر فى الشركة زى برامج الكومبيوتر بتاعة الشركة, ازاى الشركة متوصلة بالنت, صيانة الكومبيوترات بتاعة الشركة, البرنترات, والنتورك بتاعة الشركة وكده

## مصادر

تصنيف:تكنولوجيا
تصنيف:كومبيوتر
قبطولوجيا

250px|thumb|left
**القبطولوجيا** - بالانجليزى Coptology - هى علم دراسة القبطيات. القبطيات هى تراث مصر التاريخى و الثقافى ( اللغوى و الدينى و الفنى ) اللى بيرجع للعصر القبطى ( تاريخ مصر القبطيه ). بدا الاهتمام بدراسة القبطولوجيا فى اوروبا من القرن الخمستاشر و بدا استخدام المصطلح سنة 1976 فى القاهره فى مؤتمر عن الدراسات القبطيه. بعد المؤتمر اتاسست هيئه دوليه اسمها " الهيئه الدوليه للدراسات القبطيه International Association for Coptic Studies. و قدر المؤرخ المصرى عزيز سوريال عطيه انه يدخل كلمات " قبطولوجيا " ( علم القبطيات ) و قبطولوجيست ( عالم قبطيات ) فى قاموس اللغه الانجليزيه. وبقت فيه معاهد علميه بتدرس الماده دى فى اكتر من 47 بلد. الجامعه الامريكيه فى القاهره اشتغلت رسى بيختص بالعلم ده من سنة 2002 ، لكن لسه الجامعات المصريه ما ضمتش لكلياتها الدراسه دى بطريقه منفصله عن دراسة علم الاثار المصريه زى ما فيه كليات و اقسام مختصه بالعصر الفرعونى و العصر اليونانى الرومانى و العصر الاسلامى. لكن فيه باحثين بيطالبو بتاسيس الفرع ده كقسم مستقل فى الجامعات المصريه.

بتشمل دراسة القبطولوجيا الفن و النسيج و اللغه و التاريخ و العماره و الادب و الموسيقا.
## شوف كمان
* درجات الكهنوت والالقاب الدينية بـالكنيسه القبطيه

قبطولوجيا
تصنيف:علوم
ستانلى كوبريك

thumb|ستانلى كوبريك فى السبعينات

**ستانلى كوبريك** (*Stanley Kubrick*) (اتولد فى 26 يوليه 1928 - مات فى 7 مارس 1999) هو مخرج ومؤلف ومنتج ومصور سينمائى امريكى مشهور عاش معظم مشوار حياته المهنية فى انجلترا لمدة 40 سنة.
كوبريك كان معروف باهتمامه الشديد قوى بالحاجات اللى بيستخدمها فى شغله وكمان بطريقته البطيئة فى اداء شغله, وتنوع الاساليب اللى كان بيشتغل بيها. معروف عن المخرج ده عالمى انه من اهم المخرجين فى تاريخ السيما ومعظم افلامه اترشحت وكسبت جوايز اوسكار كتيرة و هو كمخرج خد جايزة اوسكار واحدة بس عن فليمه المشهور اوديسا الفضاء 2001.

## بداياته
كان كوبريك ضعيف فى الدراسة واداله ابوه هدية لعبة شطرنج لما كان عنده 12 سنة وبقت اللعبة دى معاه طول حياته و فى سن التلتاشر اشتراله ابوه كاميرا كان فى بداية حياته مهتم بموسيقا الچاز *jazz* وحاول يكون طبال درامرز. بعد السانوية العامة اشتغل مصور فوتوغرافى لمجلة اسمها لوك. فى الخمسينات ابتدا مشواره السينمائى كمخرج للافلام الوثائقية و بعد كده نقل لسيما الافلام الطويلة.

## قايمة افلامه

## مصادر

تصنيف:مواليد 1928
تصنيف:وفيات 1999
تصنيف:مخرجين امريكان
تصنيف:ملحدين امريكان
تصنيف:يهود امريكان
تصنيف:مونتيرات
نيلوفر حائرى

**نيلوفر حائرى** (1958)هى عالمة لغويات و انثروبولوجيا امريكانيه من اصل ايرانى و بتشتغل دلوقتى استاذه فى جامعة جون هوبكينز فى امريكا. حائرى درست اللغه العربيه فى امريكا و سافرت بعديها على مصر عشان تكمل دراستها للغه العربيه و هناك اكتشفت انه اللغه اللى درستها فى امريكا مختلفه اشد الاختلاف عن اللغه اللى الناس بتتكلمها فى حياتها اليوميه فى مصر. و عشان كدا ابتدت تدرس و تبحث فى لغة المصريين المعاصرين و صلت لان الاختلافات دى اكبر بكتير من الاختلافات بين اللهجات او اللكنات ، و سمت اللغه دى فى كتاباتها اللغه العربيه المصريه (the Egyptian "Arabic" language) .
## افكارها
نيلوفر حائرى نشرت ابحاث و دراسات و كتب كتيره عن تعقيدات الوضع اللغوى فى مصر و ارتباطاته الاجتماعيه و الثقافيه و السياسيه، و دورت على الاسباب اللى ورا الرفض التاريخى لتطور اللغات/اللهجات المنطوقه عشان طبقى لغات رسميه و قوميه للناطقين بيها فى البلاد العربيه، و الحاجات اللى اترتبت على القرار دا زى الاقتصار على اللغه العربى فى التعليم و الاعلام و الكتابه بكل اشكالها و ارتباط حاله الازدواجيه اللغويه دى بهالة القداسه اللى بيضيفها المسلمين بشكل عام و العرب بشكل خاص على اللغه العربيه.

## كتب
* اللغه المقدسه ، الناس العاديين : متاهات الثقافه و السياسه فى مصر (Sacred Language, Ordinary People: Dilemmas of Culture and Politics in Egypt) - يناير/2003 ،نيو يورك.
* السوق الاجتماعيه-اللغويه فى القاهره ،الجنوسه و الطبقات و التعليم (The Sociolinguistic Market of Cairo
Gender, Class and Education) - 1996
* اللغه و الدين و المدنيه فى العالم الاسلامى . ( Langue, Religion et Modernité dans l'Espace Musulman. 2008 )
* المشكله المسكوت عنها ، اللغه و محو الاميه فى العالم العربى (The elephant in the room: Language and literacy in the Arab world. 2009)

تصنيف:لغويين امريكان
تصنيف:مواليد 1958
تصنيف:ايرانيين
ياكوب فريدريش ايرهارت

تصغير|200بك|يسار
**ياكوب فريدريك ايرهارت** (1742 - 1795) (بالالمانى:Jakob Friedrich Ehrhart) كان عالم نبات (بوتانيا) المانى اتتلمذ على ايد كارل لينيه فى جامعة اوبسالا فى السويد و لما رجع المانيا اتعين مدير الجنينه النباتيه فى هانوفر. ايرهارت كان ليه دور كبير فى تسمية عدد كبير من النباتات و هو اول واحد يستخدم مصطلع تحت-النوع (Subspecies) و دا درجه من درجات التصنيف البيولوجى للكائنات الحيه بيكون الاختلاف اللى بينهم اقل من انهم يتصنفو لانواع منفصله.

تصنيف:بيولوجيين المان
تصنيف:مواليد 1742
تصنيف:وفيات 1795
1742

## وفيات

* لويجى غويدو غراندى عالم رياضيات

## اهم احداث السنه

## مصادر

1742
جورج لوكاس

250px|thumb| جورج لوكاس
**جورج والتون لوكاس** (اتولد 14 مايو 1944 فى كاليفورنيا)هو مخرج ومنتج ومؤلف امريكى الجنسية وكمان هو رئيس مجلس ادارة شركة لوكاس فيلم. المخرج ده معروف بسلسلة حرب النجوم اللى بتعتبر من اقوى وانجح سلاسل الافلام العالمية. شارك فى ابتكار فكرة المغامر وعالم الاثار المشهور انديانا جونز. النهارده, جورج لوكاس بيعتبر من اغنى مخرجين السيما الامريكان وثروته حوالى 3 مليار دولار فى سنة 2009.
## لينكات برانيه
* 

## مصادر

تصنيف:مواليد 1944
تصنيف:مخرجين امريكان
تصنيف:بوذيين امريكان
تصنيف:مونتيرات
مركب

**المركب** هيا وسيلة مواصلات بتستخدم للنقل فى المايه و متصممه عشان تعوم فوق وش المايه عشان كده بيستخدموها فى البحيرات و النيل والمناطق اللى فيها شطوط  كمعدية بتعدى بالناس او البضايع من ناحية للتانية بس مش زى العبارات الكبيرة طبعا.فى حبة مراكب متصممة اصلا عشان تشتغل من سفينه وبالنسبة للمصطلحات المستخدمه فى البحرية مركب يعنى حاجه صغيرة لدرجه تخليها ممكن تتحمل على ضهر سفينه لكن التعريف ده مش صح قوى عشان فيه بعض المراكب الكبيرة جدا فمش ممكن تتحمل على ضهر السفينه مهما كانت كبيره.
## تاريخ المراكب
thumb|رسم قارب فى مقبرة فرعونية من سنة 1450 ق م
المراكب خدمت كوسايل نقل للمسافات القصيرة من زمان جدا من اكتر من 40الف سنة و اكتشفو بعض دلايل على كده. استخدم الفراعنة المراكب وده كان حوالى من سنة 4000 ق م لـ 3000 ق م.ولعبت المراكب دور كبير فى التجارة زمان و كانت وسيلة مهمة من وسايل السفر.
## انواعها
للمراكب كذا نوع اهمها
# مراكب بيعومها البنى ادم: عن طريق المجداف بقوة عضلاته يعنى.
# مراكب بحرية: بتستخدم الريح عشان تمشى وتعوم.
# مراكب بمواتير: ودى بتستخدم المواتير عشان تمشى وتعوم.

## مصادر

تصنيف:مواصلات
835

[تصغير| البابا [جريجورى الرابع|غريغوريوس الرابع يحتفل بعيد كل القديسين]]
سنة **835** ( **[[نمر رومانى|DCCCXXXV]]** ) كانت سنة بسيطة تبتدى يوم الجمعة من **التقويم اليوليانى** . 

## احداث

### حسب المكان

#### اوروبا

* راجنار لودبروك ، حاكم الفايكنج النوردي، يوصل السلطة. يبقا يعتبر آفة فرنسا وانجلترا (تاريخ تقريبى).
* قام الفايكنج بغزو أيرلندا على مملكة مونستر ، فى إينيس كاثاى .

#### بريطانيا

* يتحالف الغزاة الفايكنج الدنماركيون مع الكورنيين ضد حكم إيجبرت، ملك وسكس (تاريخ تقريبى).
* جزيرة شيبى (قبالة الساحل الشمالى لكينت ) تتعرض لهجوم من قبل الفايكنج.

#### الصين

* 14 ديسمبر – حادثة الندى الحلو : يخطط الإمبراطور وينزونغ من تانغ لتحرير البلاط من تأثير خصيان قصره. و فى القطاع الشمالى الشرقى من العاصمة تشانغآن ، بعد فشل مستشار الإمبراطور لى تشونغ يان فى إخضاع نفوذ الخصيان، قامت القوات الخاضعة لقيادة الخصيان بقتل الكتير من المسؤولين وغيرهم من المساعدين.

### حسب الموضوع

#### دِين

* 1 نوفمبر – البابا غريغورى الرابع يعزز الاحتفال بعيد كل القديسين فى اليوم ده فى كل اماكن الإمبراطورية الفرنجية .

## مواليد

* أحمد بن طولون ، والى مسلم (ت 884 )
* احمد بن يوسف البغدادى ، عالم رياضيات مسلم (ت 912 )
* غايفر من ساليرنو ، أمير لومباردى (تاريخ تقريبى)
* لوثر التانى ملك لوثارينجيا (ت. 869 )
* لويس الأصغر ، ملك شرق فرنسا (أو 830 )
* تشيان كوان ، أمير الحرب الصينى (تاريخ تقريبى)
* اثلبالد
* جارسيا خيمينيز من بامبلونا
* كونراد التانى كونت اوكسار
* والدرادا
* برنجار الحكيم ، النبيل الفرنجي
* دوان وينتشانغ ، مستشار عيله تانغ (اتولد سنة 773 )
* جيا سو ، مستشار عيله تانغ
* جيافارمان التانى ، مؤسس إمبراطورية الخمير
* يوحنا الرابع ( **صانع السلام** )، أسقف نابولي
* كوكاى ، راهب بوذى يابانى (و. 774 )
* لى كو ، أمير عيله تانغ
* لى فينججى ، مستشار عيله تانغ (اتولد سنة 758 )
* لى تشونغ يان ، مستشار عيله تانغ
* لو سوى ، مستشار عيله تانغ (اتولد سنة 776 )
* لو تونغ ، شاعر صينى (ت. 790 )
* محمد الجواد ، الإمام الشيعى الاثنى عشرى التاسع (و. 811 )
* صبرشو التانى بطريرك كنيسة المشرق
* سونغ روكسيان ، عالمة صينية وخادمة وشاعرة (اتولدت سنة 772 )
* شو يوان يو ، مسؤول صينى ومستشار
* فلاديسلاف دوق كرواتيا (تاريخ تقريبى)
* وانغ شوتشنغ ، خصى صينى ومسؤول
* وانغ يا ، مستشار عيله تانغ
* يانغ تشيتشنغ ، الحاكم الصينى ( *جيدوشي* )
* تشنغ تشو ، جنرال ومسؤول صيني

## مصادر
884

## وفيات
* احمد ابن طولون حاكم مصر و مؤسس الدوله الطولونيه.

## اهم احداث السنه

## مصادر

884
معاهدة لشبونه

**معاهدة لشبونه** اتفاق دولى اتمضى فى ليشبوا يوم 13 ديسمبر 2007 متصمم لتغيير اساليب العمل فى الاتحاد الأوروبى

## التصديق
تم التصديق على معاهدة لشبونه فى كل دول الاتحاد الأوروبى الاعضاء، الجمهوريه التشيكيه كانت اخر بلد تصدق على معاهدة لشبونه يوم 3 نوفمبر 2009.

## مصادر

تصنيف:اتفاقيات و معاهدات
تصنيف:الاتحاد الاوروبى
معسكرات النازى

**معسكرات النازى** او **معسكرات الاباده الجماعيه** ، معسكرات إعتقال عملتها المانيا النازيه سنة 1933 لتشغيل المغضوب عليهم زى اليهود و الشيوعيين بالاجبار زى العبيد. و فى وقت الحرب العالميه التانيه عملت معسكرات فى البلاد الأوروبيه اللى إحتلتها و خاصة فى بولندا. من اشهر المعسكرات كانت معسكرات بوخفالد و داخو فى المانيا كان فى المعسكرات دى أوض للاعدام بالغاز. بعد الحرب ما خلصت إتحاكم المسئولين عن الاعمال دى بإرتكاب جرايم حرب و اعمال إجراميه ضد الانسانيه.
thumb|معسكر من معسكرات النازى
150px|right

تصنيف:نازيه
تصنيف:الحرب العالميه التانيه
تصنيف:المانيا
لوج كارنارفون

الملك (واج خبر رع كا مسس) كامس إبتدا الحروب الفعلية مع الهكسوس كما جلء فى **لوحة كارنرفون** وهو اللى إبتدا الانتصارات. هزمهم فى البداية فى شمال الأشمونين (”المنيا“ دلوقتى) وبيحكي الملك كاموس فى اللوحة عن الرسول اللى مسكه وكان رايح من أواريس للنوبة بصفقة تحالف بين الهكسوس فى مصر السفلى, و مملكة كوش فى النوبة العليا, عشان يحطوا المصريين بين كفين الرحى ونجد. الملك بيناقش قواده فى الامر ولقاهم بيرفضوا الحرب لكن هو بيرفض قرارهم و يقرر حرب ضد الإتنين, الهكسوس والنوبيين ويتوعدهم بالهزيمة.

تصنيف:تاريخ مصر
جيم مصريه

**الجيم المصريه** هو مصطلح بيتقصد بيه نطق  للحرف  (زى حرف **g** فى الكلمه الانجليزى "game").
هو كمان واحد من الأصوات الصحيحه
للحرف و "الأفصح"
فى اللغه العربى القياسى الحديث, المعروفه أكتر بإسم, *العربى الفصيح*. التقليد ده مش بس مقتصر على مصر , لكن موجود كمان فى سلطنة عمان و سواحل اليمن. ساعات المصطلح بيمتد لوصف النطق ده بحروف تانية, زى الـ"" او الـ"".

## الاستخدام الدينى
فى اللغه العربى الكلاسيكى, الحرف ده كان بيعبر عن نطق  او .

العربى الكلاسيكى هو لغة القرآن اللى كان فيها النطق مختلف زى ما اتوصف فى الپاراجراف اللى فات, لكن برا السودان و اليمن, ماحدش بيعرف ينطق الصوت الأصلى, و دلوقتى لما مقرئين القرآن فى العالم بيقرو حرف الـ , بينطقوه  او , و دول معروفين بمصطلح ”جيم مُعَطّشَه“,
فى مصر.

## طريقة الكتابه
المصريين بيكتبوا حرف  لنطق  و بيكتبوا   لنطق  (اللى ممكن يكون تقريب لنطق ). حرف  فى الاساس من العثمانلى و بيتنطق  ”تش“ و حرف   بيتنطق  زى نطق المصريين, سلطنة عمان, و الساحل اليمنى للـ .

فى شمال افريقيا و غرب اسيا, حرف  ممكن يتكتب لكل الاصوات دى (, , , و غيرهم). فى العراق و لبنان و سوريا, ممكن يستعملو حرف   لنطق , فى المغرب, ممكن يستعملو حرف  , فى تونس و الجزاير, ممكن يستعملو حرف  . فى العراق و لبنان و سوريا, ساعات بيستعملو حرف  عشان يكتبو نطق . فى دول الخليج, بيستعملو . فى لبنان, سوريا, الاردن, و على قناة الجزيره, ممكن يستعملو . فى اسرائيل, بالذات, حرف   ممكن يستعمل لنطق , لكن فى العراق و الخليج, ممكن يستعملوه لنطق .

## امثله

File:SignInIsrael4.jpg|حرف "" بيستعمل عشان نطق  فى اليفطه بتاعة الشارع الاسرائيلى اللى بيودى لـ *جيڤعات شمويل*, مكتوبه, .

File:Top Floors Cafe Argana in 2006 (Cropped).png|يفطه لكافيه اسمه  *Argana*, فى مراكش, المغرب, بتستخدم حرف "" لصوت . فى العثمانلى, كان بيعبر عن , شبه الصوت بتاع "ng" فى الكلمة الانجليزى *interesting*.

File:Tunisian Cookie Packaging.jpg|بسكوت مشهور فى تونس, اسمه  *Galettes*. حرف "" مستخدم لصوت .

File:Méridien de Greenwich à Stidia (Algérie).jpg|خط الميريديان فى الجزاير *Greenwich* مكتوب بالحروف العربى, "".

File:Welcome sign to the village of Çardağlı.jpg|يفطه فى كركوك, كوردستان, العراق, بتستخدم حرف "" فى العربى لصوت  لقرية  *Çardağlı* التوركيه.



## اقتباسات

## مقارنه

## شوف بردو
* اللغه المصريه الحديثه
* لهجات مصريه

## ملاحظات

تصنيف:لغه مصريه حديثه
تصنيف:لغويات
تصنيف:مصر
فرقة ومضه

**فرقة ومضه** ، لعروض الأراجوز وخيال الظل أسّسها  فى مصر سنة 2003، شعارها «**إن لدينا ما يستطيع أن يعبِّر عنا**»، مؤمنة بأننا لا نمتلك مُنتَج يوازى المنتج الثقافى ممكن تسويقه والاعتماد عليه، فالثقافة أهم من اى منتج آخَر.

وتقدم الفرقة عروضها بشكل منتظم فى بيت السحيمى التابع لصندوق التنمية الثقافية من 2008، وفتحت «ومضة» أبوابها من اليوم الاول كمدرسة لنقل خبرة فنون خيال الضل و الاراجوز للأجيال المتعاقبة، فكانت من أولى فرق العرايس اللى قدّمَت ورشًا تعليمية، فقدمت الفرقة اكثر من 80 ورشة تعليمية جوه مصر وخارجها، و أنتجت 21 مسرحية عرضتهافى اكثر من 30 دولة بعدة لغات ، وقدمت الفرقة بالتعاون مع مسرح BTE ببنسلفانيا 121 ليلة عرض لأربعين الف مشاهد بالولايات المتحدة الامريكية، كمان قدمت عروضهافى اسبانيا وايطاليا وفرنسا واليونان وتونس واليمن، و غيرها من الدول، وعمل مع الفرقة فنانين من مختلف دول العالم.

تقدم الفرقة 8 ليالى عرض شهريًّا فى «بيت السحيمي» بالمجان للجمهور، وقدمت الفرقة من تأسيسها ما يجاوز 1500 ليلة عرض.

تضمّ الفرقة بين اعضائها شيخ لعيبة الأراجوز صابر المصرى عضو مؤسسًا، ومن اعضاء الفرقة الفنانون: مصطفى الصباغ وعلى ابو زيد ومحمود سيد حنفي، ولاعب الأراجوز صابر شيكو، وعدد من الكوادر الاخرى. ومن عروض الفرقة: «على الأبواب» و«عرايسنا» و«خلوا بالكم» و«ما احلاها الإيد الشغالة» و«على الزيبق» و«أحلام ملك» و«جحا وحاكم المدينة» و«حكايات الأراجوزالمصري» و«شعبيات» و«حكايات الفلاح الفصيح» و«حكايات كتاب» و«ملك ولاه أراجوز» و«التمساح» و«دون كيشوت» و«حكايات شارع المعز» و«ملاعيب شيحة» و«الشطار» و«جحا المصري» و«جحا الايطالي» و«جحا والحياة» و«السندباد» و«العرض الاخير» و« صندوق الحكايات» و«البطل».

اما مؤسس الفرقة فهو فنان ممارس لهذه الفنون، تَعلّمها على ايد الفنانين الشعبيين بالإضافة الى كونه مُخرِج وكاتب وصانع لـ«دُمَى الأراجوز وخيال الظل»، و أستاذًا جامعيًّا بقسم علوم المسرح بجامعة حلوان. قدم للمسرح من خلال فرقة «ومضة» اكثر من 23 مسرحية اتعرضت بلغات مختلفة فى الكتير من الدول، كمان قدّم 6 معارض للدُّمَى فى مصر و إسطنبول ونيو يورك وباريس وبنسلفانيا،

ويقتنى «مركز أطلانطا للدُّمَى» بأمريكا 42 دمية من اعماله، منها ما هو معروض بشكل دائم فى المتحف العامّ للمركز. درَّب بهجت كتير من الفنانين جوه مصر وخارجها من خلال ورش العمل اللى أقامها، وسعى من خلال عروضه لخلق لغة مسرحية تعتمد مفردات الفرجة الشعبية «الأراجوز و- خيال الظل و- الراوي»، وله منهج خاص به استحدثه لتعليم دى الفنون والتدريب عليها من خلال ورشه العامة وداخل الجامعات لخلق كوادر جديدة، وقدم للمكتبة العربية اول توثيق للأراجوز المصرى ضم كتابيk باللغتين العربية والإنجليزية و 22 فليما وثائقيا ، ويُعِدّ آخَرَ عن خيال الظلّ للمحافظة على تراث حملة دى الفنون من الكنوز البشرية. وله الكتير من الكتابات فى مجالات مختلفتة و إسهامات فنية متنوعة، كذلك شارك فى الكتير من المهرجانات والمؤتمرات حول العالم. اسس «ملتقى الدُّمَى الشعبية»، والمهرجان الاول لخيال الظل والأرجوز بالتعاون مع اليونيسكو«مدرسة الأراجوز المصرى وفنون الدُّمَى».

...................
## شوف كمان
* خيال الضل
* الاراجوز
* ابن دانيال

## لينكات خارجيه
* فرقة ومضة للأراجوز.. جحا بالمصرى والإيطالى 

تصنيف:فولكلور مصرى
تصنيف:ثقافة مصر
تصنيف:فن مصرى
عتمه كوكبيه

تصغير|200بك|يسار
**العتمه الكوكبيه** او **العتمه العالميه** (Global dimming) هى تخفيض تدريجى فى كمية الاشعاع المباشر اللى بيوصل سطح كوكب الارض وكان السبب الرئيسي للحصول العتمه هو التلوث الجوى بالجسيمات اللى بتنتجها البراكين و الملوثات.و قاومت ظاهرة التعتيم العالمى بشكل جزئى ظاهرة الارتفاع الحرارى الكوكبى الزياده فى متوسط درجة حرارة الارض فى الفترة من 1960 للوقت الحاضر .

## مصادر

تصنيف:تغير مناخى
اوجستين تيرى

**اوجستين تيرى** ( 1795 - 1856 ) ، مؤرخ فرنساوى كبير ، شغف بدراسة التاريخ و كتب بإسلوب قصصى جذاب. بيعتبر كتابه " **أقاصيص عن العصر الميروفنجينى** " ( 1870 ) من أهم الكتب التاريخيه اللى اتكتبت.

تصنيف:مؤرخين
تصنيف:مؤرخين فرنساويين
تصنيف:مواليد 1795
تصنيف:وفيات 1856
تتار

**التتار** او **التتر** - Татарлар تاتارلار - ، اسم عام بيتقال على شعوب اكتسحت اجزاء من اسيا و اوروبا بزعامة المغول فى القرن 13. بيعتقد ان التتر الاوائل جم من شرق اسيا او من وسط سيبيريا. بعد ما انحصرت موجات غزوهم فى جهة الشرق فضلو مسيطرين تقريب على كل روسيا وسيبيريا و فضلت امبراطوريتهم ( امبراطورية القبيله الدهبيه ) قايمه لغاية اواخر القرن خمستاشر لما اتقطعت لخانيات كتيره مستقله و وقعت فى ايد الاتراك العثمانليه و قيصر روسيا ايفان الرابع ، لكن رغم كده ، لمده طويله فضلت سيبيريا معروفه ببلاد التتار و فضلت منطقة القرم معروفه باسم بلاد التتار الصغرى.
التأثير التترى بيظهر فى كل تاريخ روسيا. فيه حوالى 10 مليون تترى منهم اكتر من خمسه مليون عايشين فى المنطقه اللى كان بيضمها اتحاد الجمهوريات السوفيتيه الاشتراكيه فى روسيا و اوكرانيا و طاجيكستان و تركمانستان و كيرجيستان و ازربيجان و كمان فى افغانستان ، و بيتكلمو لغه من اصل تركى و معظمهم مسلمين. المؤرخين و الكتاب و العامه فى المنطقه العربيه استخدمو لفظ تتار للتعبير عن المغول بسبب قلة الدرايه بالفرق.
## مصادر
* قاسم عبده قاسم: عصر سلاطين المماليك - التاريخ السياسى و الاجتماعى، عين للدراسات الانسانية و الاجتماعية، القاهرة 2007.
* الموسوعة الثقافية ، فرانكلين للطباعة والنشر نيو يورك - القاهرة 1972.
* The New Encyclopædia Britannica, Macropædia, H.H. Berton Publisher, 1973-1974

تصنيف:شعوب
تصنيف:روسيا
تصنيف:امبراطوريات
دفا كوكبى

تصغير|200بك|يسار
**الدفا الكوكبى** او ** الارتفاع الحرارى الكوكبى ** (Global Warming) هو الزياده فى متوسط درجة حرارة الارض القريبه من الهوا على سطح الارض والمحيطات من نصف القرن العشرين و متوقع استمرار الزياده بسبب ظاهرة الاحتباس الحرارى. و قاومت ظاهرة العتمه الكوكبيه الزياده فى متوسط درجة حرارة الارض بشكل جزئى فى الفترة من 1960 للوقت الحاضر .

## مصادر

## لينكات برانيه

* تقرير معهد المهندسين الميكانيكيين حول التاقلم مع تغير المناخ (بالانجليزية)

تصنيف:تغير مناخى
تصنيف:قرن 20
تصنيف:قرن 19
تصنيف:قرن 21
تاهيتى

left|thumb|300 px|عباره قدام پا پيتى عاصمة تاهيتى
left|thumb|300 px|وشوش سمحه من تاهيتى
**تاهيتى** Tahiti او **أوتاهيتى** O'Tahiti ، اكبر جزيره فى مجموعة جزر سوسايتى فى جنوب المحيط الهادى ( الباسيفيك ) مساحتها 1041 كم مربع و عاصمتها پاپيتى Papeete. عدد سكانها حوالى 178,133. و عملتها الفرنك البولينيزى. تاهيتى كمان عاصمة المستعمرات الفرنساويه فى المحيط الهادى المعروفه باسم جزر بولينيزيا الفرنساويه.

بينتمى سكان تاهيتى للبولينيزيين لكن بيعتبرو مواطنين فرنساويين و بيتكلمو بولينيزى و اللغه الفرنساوى مستخدمه كمان.

من اشهر جزرها : موريا اللى مباشرة قدام پاپيتى ، و بورا بورا ، و هاوهينا ، و تاها ، و راياتيا.

تاهيتى بركانيه جبليه و ليها سهول ساحليه خصبه ، بتنتج الفواكه زى المانجه و القصب و الكاكاو و البن و الفانيليا و القطن ، و بتصدر الكوبرا و اللولى و جوز الهند و الڤانيليا و الفوسفات. تاهيتى مشهوره بجمال طبيعتها و شطوط ها و طيبة سكانها و حسن معاشرتهم و بيزورها سياح كتير. الفرنساويين حافظو على شكل جزر تاهيتى التقليدى و اتجنبو بنا مبانى عاليه زى ما عمل الامريكان فى هاواى ). جنب پاپيتى فيه " نقطة ڤينوس " و هى المكان اللى قعد فيه الملاح المستكشف الانجليزى چيمس كووك فى ابريل 1769 و هو فى رحلته فى المحيط الهادى لرصد تحرك كوكب ڤينوس ( الزهره ).

تاهيتى عندها شركة طيران ( اير تاهيتى ) و شركة طيران موريا ( اير موريا نوى ) و فيها مطار دولى ( مطار فا-أ الدولى Faa'a International Airport ) و موانى و شركات نقل بحرى و مستشفيات و مدارس حديثه و جامعه فرنساويه ( جامعة بولينيزيا الفرنساويه )، و بوجه عام البنيه التحتيه فيها متطوره و سكانها مطلعين على العلوم و الثقافه العالميه.

بتشتهر تاهيتى بالفن البولينيزى التراثى و الوشم و المزيكا و الرقص البولينيزى الاصيل ، و فى پاپيتى فيه متحف للفنون البولينيزيه ، و اشتهر الرسام الفرنساوى پول جوجان برسم لوحات لتاهيتى و التاهيتيين.

## مصادر

تاهيتى
تصنيف:مناطق العالم
تصنيف:جزر
عصام حجى

[تصغير|250px|عصام حجى من علما [مصر فى وكالة ناسا الفضائيه]]
تصغير|250px|عصام حجى صمم كاميرات " مارس اكسبريس "

**عصام حجى** ، عالم مصرى و واحد من تمن علما فى وكالة الفضا الأمريكيه " ناسا " مهمتهم استكشاف سطح كوكب المريخ والتمهيد لنزول البشر عليه سنة 2002. بيلقب بـ " رجل المريخ ".

## دراسته

بعد ما خلص دراسته فى مصر اتعين مدرس مساعد فى جامعة القاهره و بعد ما اشتغل تلت سنين اشتغل سافر امريكا فى منحه تعليميه لتكميل دراساته البحثيه لكن استقر فى امريكا

## بحوث الفضا

عصام حجى اشتغل فى معهد بحوث الفضا فى هيوستن لغاية ما فى سنة 2008 اتنقل لوكالة ناسا الفضائيه و انضم لمشروع اكتشاف كوكب المريخ التبع لوكاله فى لوس انجليس و بقى مسؤول عن مراكب الفضا و رئيس للفريق البحثى فى معمل محركات الدفع الصاروخى اللى بيعتبر اكبر معامل وكالة ناسا الفضائيه.

عصام حجى بقى واحد ن تمن علما مسؤولين عن متابعة الإشارات الجايه من كوكب المريخ على مدار الساعه ، و التنسيق مع رواد الفضا و تدريبهم على استعمال الكاميرات الراداريه للوصول بالظبط للاماكن اللى بيتجمع فيها التلج تحت سطح القمر و المريخ و التعرف على خواصها الچيوفيزيائيه و طرق جمع العينات من المناطق دى و كمان دراسة المكونات الجيولوجية بتاعة القمر.

عصام حجى هو اللى صمم الكاميرات اللى كانت على المركب الفضائى " مارس اكسبريس " اللى نزلت على سطح كوكب المريخ سنة 2007. مهمته فى الموضوع هو تصميم و متابعة عمل الكاميرات الراداريه الموجوده فى المراكب الفضائيه اللى بتستكشف القمر و المريخ و تدريب رواد الفضا على استعمال الالات دى و فريقه البحثى مهمته تحديد اقرب اماكن التلج عشان توليد المايه منه و وقود من ال هيدروچين اللازم لمراكب الفضا ، و دى حاجه مهمه و ضروريه لعمل محطه فضائيه مداريه دايمه على القمر لإستكشاف المجموعه الشمسيه و الوصول لكواكب تانيه.

التكنولوچيا دى ممكن تساعد كمان فى تحديد الاماكن اللى فيها مايه جوفيه فى الصحرا و البترول و المعادن و لحد كمان الألغام المدفونه تحت الأرض زى الالغام المدفونه فى الصحرا الغربيه المصريه من وقت الحرب العالميه التانيه و عمل خريطه ليها و بكده ممكن بلاد كتيره تستفيد منها.

## لينكات خارجيه

* عالم مصرى يخطط لجعل الماء يتفجر عيون

## المصادر

* المصرى اليوم ، مؤسسة المصرى اليوم للصحافة والنشر ، عدد 1975، 9 نوفمبر 2009.

تصنيف:مواليد 1975
تصنيف:علما مصريين
تصنيف:جيولوجيين مصريين
تصنيف:فلكيين مصريين
تصنيف:مصريين عاشو فى امريكا
تصنيف:امريكان مصريين
تصنيف:متعلمين فى جامعة القاهره
قانون (الة مزيكا)

250px|thumb|left| القانون
250px|thumb|left|عازف القانون
**القانون** ( نطق : أنون ) الة مزيكا شرقيه وتريه. كل وتر فيها بيطلع درجه صوتيه واحده و عشان كده ليه عدد كبير من الاوتار ( 28 وتر ) ، و كمان تركيب الاوتار فيها ثلاثى يعنى كل تلت اوتار سوا بيدو نغمه واحده. القانون فيه حوالى 3 - 4 اوكتاف و معظم العزف بيبقى على المنطقه اللى فى النص. النغمات بتطلع بغمز الاوتار بأطراف ريشتين مدببين بيتحطو فى سبابتين الايدين سوا ، و بيكون اللحن الاساسى خاص بالايد اليمين و بتصاحبها الايد الشمال فى اوكتاف اوطا من بتاع الايد اليمين. ساعات بتتحط فى القانون روافع صغيره للاوتار بيسموها عرب ( بضم العين و فتح الرا) ودى بتغير الاوتار المطلقه بنسب صغيره لما العازف يعوز رفع تمديداتها او توطيتها. الاوتار بتتصنع من الجلد و الاوتار القصيره الحاده فى العاده بتبقى معدن و فيه دلوقتى اوتار بتتعمل من الكريستال اللى بيخليها صلبه و بتتحمل. جسم القانون بيتعمل من خشب الجوز.

عبد الفتاح المنسى و خليل كارادومان من اشهر اللى عزفو ع القانون.

## لينكات خارجيه
معلومات عن القانون

تصنيف:الات مزيكا
تصنيف:مزيكا
1130

## مواليد
* وليام الصورى مؤرخ و رئيس اساقفة صور.
* كليمينت التالت من باباوات الكنيسه الكاتوليكيه
## وفيات

## اهم احداث السنه

## مصادر

1130
باتريس لومومبا

230px|thumb|right| باتريس لومومبا على طابع بوسطه سوفييتى
**باتريس لومومبا** مولود سنه 1925 م اول رئيس وزرا منتخب فى تاريخ الكونغو اثناء الاحتلال البلجيكى لبلاده. قتله البلجيكيون سنه ١٩٦١ بعد سنه واحده من توليه الحكم.

باتريس لومومبا اسس الحركة الوطنية سنة ١٩٥٨.

## مصادر

## لينكات برانيه
* 

تصنيف:رؤساء وزراء جمهورية الكونجو الديموقراطيه
تصنيف:ثوريين
تصنيف:قاده اتخلعوا من السلطه عن طريق انقلاب
تصنيف:ناس اتعرضوا للتعذيب
انطون الجميل

**انطون الجميل** ( بيروت ، لبنان ، 1887 - القاهره ، مصر ، 1948) اتولد فى سنة 1887 فى بيروت ودرس فى الجامعة اليسوعيه.
راح انطون مصر سنة 1907 و أصدر مجلة الزهور، انتخب عضو فى مجلس الشيوخ المصرى , و فى سنة 1933 بقا رئيس تحرير جورنال الاهرام لغاية وفاته سنة 1948.
## مصادر

تصنيف:مواليد 1887
تصنيف:وفيات 1948
تصنيف:عيلة الجميل
تصنيف:مسيحيين لبنانيين
تصنيف:صحفيين لبنانيين
تصنيف:لبنانيين عاشو فى مصر
ليف تولستوى (مستوطنه)

**ليف تولستوى** هى مستوطنه (قريه) روسيه فى شمال اوبلاست ليبيتسك فى غرب روسيا ، عدد سكانها 8,800 ( تعداد 2005)
اتأسست المستوطنه سنة 1890 باسم **استابوفو** و كانت فى الاصل محطة للسكه الحديد ، الكاتب الروسى المشهور ليف تولستوى عيى و مات هناك سنة 1910 و فى سنة 1918 (او 1920 فى مصادر تانيه) اتغير اسم المستوطنه من استابوفو لمستوطنة ليف تولستوى كتكريم ليه بعد وفاته.
## شوف كمان
* ليف تولستوى

تصنيف:مدن روسيا
بيركيركارا

250px|thumb|صوره بتوضح المنظر جوه المدينه

**بيركيركارا** (بالمالطى:Birkirkara) هى اكبر مدينه فى مالطا فى المساحه و عدد السكان و موقعها فى نصر الجزيره تقريبا. عدد سكانها 21,775 (نوفمبر 2005).بيركيركارا متقسمه لتلات احياء متسميين على اسم الكنايس الرئيسيه اللى فى كل حى منهم: سانتا ايلينا و سان جوزيب (يوسف) و سانتا ماريا.

تصنيف:مدن مالطا
الظاهر ططر

**الملك الظاهر ابو الفتح ططر الظاهرى** ( 1366 - القاهره، 21 ديسمبر 1421 ) ، تامن سلاطين الدوله المملوكيه الجركسيه فى مصر. اتنصب سلطان على مصر فى 8 اغسطس 1421 ، و اتسمى ططر لإن فى العاده الجراكسه كانت تسمية المولدين على اسم اول واحد يدق باب بيتهم بعد ولادة العيل. لما اتولد ططر كان اول واحد يدق الباب راجل ططرى فسموه ططر. ططر كان السلطان المملوكى الوحيد اللى اتنصب فى الشام مش فى مصر .

ططر كان وصى على السلطان الرضيع شهاب الدين ابو السعادات و اتجوز امه " سعادات " أرملة السلطان المؤيد ابو النصر شيخ و بعدين خلع ابنها و اتسلطن مكانه و طلقها تانى يوم من خوفه منها ، و بيتقال انها انتقمت منه و سمت فرشة سريره فاتوفى و اتدفن فى قرافة القاهره و هو عمره خمسه و خمسين سنه بعد ما حكم حوالى حداشر شهر منهم اربعه و تسعين يوم كسلطان رسمى.

الظاهر ططر كان راجل خير و شكله جميل و بيعتبر من احسن المماليك الجراكسه و كان بيحب الادب و العلم. خلف ولد سماه محمد اللى قعد على عرش مصر بعده و هو عنده حداشر سنه بإسم الملك الصالح ناصر الدين محمد ابو السعادات و بنت اتجوزت الأشرف برسباى اللى بقى سلطان سنة 1422.

وصفه المقريزى بإنه كان متدين و طيب و كريم لكن كان فيه طيش و متعصب للمذهب الحنفى ، و كلف الدوله فلوس كتيره فى فترة حكمه بالرغم من قصرها فده تعب اللى حكم بعده. بيختم المقريزى ترجمة الظاهر ططر بقوله : " ولم تطل ايامه لحد تشكر أفعاله او تذم ".

المؤرخ البدر العينى ارخ لحياة الظاهر ططر فى كتاب اسمه " الروض الزاهر فى سيرة الملك الظاهر " ططر " ".

## عملات الظاهر ططر
للظاهر ططر درهم فريد من نوعه اتنقش على ناحيه واحده بس كنيته " الملك الظاهر ابو الفتح ".

## المراجع
* ابن تغرى : النجوم الزاهرة فى ملوك مصر و القاهرة, الحياة المصرية ، القاهرة 1968.
* محمود بن احمد البدر العينى ، الروض الزاهر فى سيرة الملك الظاهر " ططر " ، دار الانوار ، القاهره 1370هـ
* المقريزى : السلوك لمعرفة دول الملوك, دار الكتب, القاهرة 1996.
* شفيق مهدى ( دكتور) : مماليك مصر و الشام, الدار العربية للموسوعات, بيروت 2008.

تصنيف:مماليك
تصنيف:مماليك برجيه
تصنيف:سلاطين مصر المملوكيه
تصنيف:تاريخ مصر
تصنيف:تاريخ مصر المملوكيه
تصنيف:حكام مصر
تصنيف:مواليد 1366
تصنيف:وفيات 1421
فيدل كاسترو

**فيدل أليهاندرو كاسترو** (**Fidel** Alejandro **Castro Ruz**, نطق: ) (13 اغسطس 1926 - 26 نوفمبر 2016) كان رئيس كوبا و رئيس الوزاره و امين الحزب الشيوعى فى كوبا وقائد الاعلى للقوات العسكريه, بقى رئيس كوبا من سنة 1959 لما قام بثوره عسكريه, مع صاحبه جيفارا و اخوه راؤول كاسترو ضد حكومه فولغينسيو باتيستا, و حوالين البلاد لنظام شيوعى و نظام الحزب الواحد.بيعتبر من اكتر الشخصيات اللى اتعرضت لمحاولات اغتيال, و فى 19 فبراير سنة 2008 و قبل خمس ايام بس من نهايه فتره حكمه اعلن انه لن يرشح نفسه فى مده جديده كرئيس لكوبا او رئيس وزاره او اركان و مسك منصبه لاخوه راؤول كاسترو.

## بدايته
اتولد لعيله كانت من فلاحين مهاجرين من اسبانيا لكوبا , و فى سنة 1945 دخل كليه الحقوق فى جامعه هافانا و تخرج سنة 1950 بعدين اشتغل لفتره فى مكتب محاماه صغير و كان عنده طموح كبير ان يبقى عضو فى البرلمان الكوبى, لكن الانقلاب العسكرى اللى قاده فولغينسيو باتيستا و اللى لغاه انتخابات البرلمان و البرلمان, فكون كاسترو مجموعه عسكريه و هاجموا قاعده عسكريه تابعه للحكومه بقياده باتيستا, وفشل الهجوم وقتل 80 شخصا من اللى كانو معه وقبض عليه و حكموا عليه ب15 سنه سجن, لكنهم تركوه فى مايو 1955 و نفوه للمكسيك , وفى المكسيك كان اخوه راؤول كاسترو يجهز لقياده ثوره من هناك , وتعرف هناك على صاحبه جيفارا الذى جاءه ليساعدهم فى الثوره.

## الثوره
رجع كاسترو و اخوه و جيفارا و بقيه الثوار من المنفى لكوبا فى قارب شراعى و سموا نفسهم حركة ال26 يولو, و ابتدا فى ثوره عسكريه ضد الحكومه و سيطروا على مناطق فى كوبا , بالرغم ان كاسترو لم يحدد خطته السياسيه بوضوح للناس مع انه قام بتأميم اراضى فى المناطق اللى سيطروا عليها. الناس فى كوبا خصوصا الفلاحين و العمال كانو معجابين جدا بالثوار و انضم ليهم عدد كبير عشان يخلصوهم من ظلم حكومه باتيستا, و انضم للثوار عساكر من الجيش الكوبى و عملوا ضد الحكومه حرب عصابات من الجبال و فى الغابات , دعاه كاسترو لاضراب عام و عصيان مدنى فى كوبا و استجاب ليه عدد كبير من الناس. كل الظروف دى خلت رئيس الجمهوريه و رئيس الوزراه باتيستا انه يهرب من البلد فى 1 يناير 1959 , بعد اضراب عام و عصيان مدنى فى البلد جاه بعد دعوه كاسترو و الثوار و قرب الثوار من العاصمه. دخل العاصمه و سيطر عليها جيفارا و معاه 300 من الثوار و بعدين جاه كاسترو و بكدا نجحت الثوره العسكريه. كاسترو قام بتأميم البنوك و المصانع و كل الصناعات المحليه و الاراضى , خصوصا اللى كانت مملوكه للامريكان, و وزع اللى اتبقى من الاراضى على الفلاحيين, دا زود شعبيته عند عامه الناس. فى ابريل من سنة 1961 حصل تدخل عسكرى فى خليج الخنازير بدعم من مخابرات امريكا CIA.عشان يعزلوا كاسترو من الحكم, بس المحاوله دى فشلت و زاودت التوتر بين كوبا و امريكا جامد.

## استقالته
استقال فيدل كاسترو من رئاسة كوبا ومن قيادة الجيش فى 19 فبراير 2008 بسبب عياه و مسك الحكم مكانه اخوه راؤول كاسترو.
## مصادر

تصنيف:مواليد 1926
تصنيف:وفيات 2016
تصنيف:رؤساء كوبا
تصنيف:ملحدين كوبيين
تصنيف:اشتراكيين
تصنيف:شيوعيين
تصنيف:لادينيين
تصنيف:قاده وصلو السلطه عن طريق انقلاب
تيرانا

**تيرانا** (بالالبانى:Tiranë او Tirana) هى عاصمة البانيا و اكبر مدينه فيها. عدد سكان تيرانا 616,396 (ديسمبر 2008).ا اتاسست تيرانا سنة 1614 على ضفة نهر ايشيم على ايدين قائد عسكرى عثمانى اسمه سليمان باشا اللى بنى هناك جامع و فرنة عيش و حمام توركى و اتطورت المدينه شويه شويه لحد اما بقت عاصمة البانيا سنة 1920.

تيرانا بتعتبر مركز اقتصادى و ثقافى مهم فى البانيا و اقتصادها متنوع بيقوم على الزراعه ، المنسوجات ، المعادن و الادويه. بتحاول تيرانا انها تجذب عدد كبير من السياح عن طريق تحسين البنيه التحتانيه بس عدم الاستقرار السياسى فى منطقة البلقان اثر بشكل سلبى على الجذب السياحى و خصوصا بسبب الصراعات المسلحه اللى حصلت فى التسعينيات بين البانيا و البوسنه و الهرسك و كوسوفو و مقدونيا.

تصنيف:مدن البانيا
تصنيف:عواصم اوروبا
مدبحة فورت هود

تصغير|300px|نضال فلسطينى الاصل قتل و جرح 43 منهم ست حامل فى مدبحة فورت هود
**مدبحة فورت هود** ، مدبحه ارتكبها واحد من اصل فلسطينى بيشتغل ظابط طبيب فى الجيش الأمريكى اسمه نضال مالك حسن فى 8 نوفمبر 2009 قتل فيها 13 شخص منهم ست حامل و اصاب 30 فى قاعدة " فورت هود " Fort Hood فى ولاية تكساس بعد ما فتح النار عليهم فجاءه. المدبحه كان ليها رد فعل وحش فى امريكا و الغرب و ربطت محطات تلفزيونيه بين المدبحه و خلفية و نزعات القاتل العربى الفلسطينى الاصل ، و طالب اللفتنانت كولونيل المعتزل الين ويست البنتاجون بالشغل بشكل احسن للحيلولة دون تسلل المتطرفين المسلمين لصفوفه. الاعمال دى كرهت الناس فى المسلمين و العرب فى امريكا و الغرب و ارتفعت ردود الفعل المحمله بالكراهية ضد العرب و المسلمين الامريكان .

اتعملت حفلة تأبين لضحايا المدبحه المغدور بيهم حضرها الرئيس باراك اوباما اللى وصف المدبحه بإنها عنف مرعب ، و قال فى كلمته الاذاعيه الاسبوعيه ان "حادثة اطلاق النار يوم الخميس من اشنع ما شهدته قاعدة عسكرية امريكية".

## فهرست

## المراجع

* العربيه.نت ، عدد 265، 11 نوفمبر 2009.

## مواقع خارجيه ليها علاقه بالموضوع
*  واشينطون توجه 13 تهمة لضابط عربي قتل 13 جنديا امريكيا
* مسلمو امريكا يخشون الانتقام لقتل 13 على ايد طبيب عربى
* غموض عن دوافع قاتل الجنود الامريكيين
* المخابرات الامريكيه كانت تعرف نشاطه
* فوكس نيوز : كان بيزور نادى ستربتيز
* من النيو يورك تايمز

تصنيف:مدابح
تصنيف:عنف
ابن ميمون

200px|thumb|left|موسى بن ميمون
**موسى بن ميمون بن عبد الله القرطبى** - **الراب (الحاخام) موشيه بن ميمون** بالعبرى רבי משה בן מימון -، اتلقب بـ **ابو عمران**، (كوردوبا، الاندلس، 30 مارس 1135 - القاهره، مصر، 13 ديسمبر 1204)، بيترمز لاسمه بالعبرى "راب موشيه" بالحروف الاولى "رم بم" רמב"ם.

كان عالم موسوعى يهودى اتبحر فى علوم الدنيا و الدين زى الفلسفه و الطب و الرياضيات، لدرجة ان اليهود بيقولو " ما ظهرش راجل زى موسى من ايام موسى غير موسى " يعنى ما اتولدش زى النبى موسى فى المكانه و العلم غير موسى بن ميمون.

اضطر موسى بن ميمون انه يسيب كوردوبا فى الاندلس و يروح على فلسطين و بعد ما قعد هناك شويه راح على مصر و اشتغل حكيم طب خاص للامير نور الدين على اكبر أولاد السلطان صلاح الدين الايوبى، و فى القاهره الف كتب فى الطب و الفلسفه و اللاهوت من اشهرها " **مشناة توراة** " و " **دلالة الحائرين** " و الكتاب ده كتبه بالعربى و بعدين اترجم للعبرى و ناقش فيه فكرة الوحدانيه و دحض فيه فكرة اللى بيقولو بأزلية الكون.

## معبد موسى بن ميمون
[thumb|150px|جزء من [معبد موسى بن ميمون]]
لموسى بن ميمون معبد معروف باسم "معبد موسى بن ميمون" و موجود فى شارع درب محمود فى حارة اليهود فى القاهره القديمه كانت بتتعمل فيه الشعاير الدينيه لغاية سنة 1960، و فى سنة 1986 اتسجل كأثر بسبب اهميته التاريخيه و الدينيه و المعماريه. موسى بن ميمون كان مدفون فى مدفن مخصوص جنب المعبد ده لكن اتنقل لطبريه.

المعبد متقسم تلت اقسام، قسم للصلا و الشعاير الدينيه اليهوديه، و قسم بيشمل المدفن اللى كان مدفون فيه موسى بن ميمون و اوده صغيره بيبات فيها اليهود اللى طالبين الشفا و بير مايه بتستخدم فى التطهير. القسم التالت بيتكون من أوض مخصصه لرجال الدين اليهودى و المشرفين على ادارة المعبد و فيه حمامات و بلكونه للستات بتطل على بيت الصلا لان الستات و الرجاله بيصلو منفصلين و كان المتبع ان الرجاله تصلى و الستات يبصو من البلكونه و يتابعو الصلا فى صحن المعبد.

حالة المعبد كانت وحشه جداً بسبب الاهمال و كانت اجزاء منه قربت من وطأة المايه الجوفيه اللى ارتفع منسوبها و كانت حا تغرق المعبد لكن ابتدت عمليات جديه لترميمه و من المتوقع انه يتفتح فى 30مارس 2010 فى يوم عيد ميلاد موسى بن ميمون.

## لينكات خارجيه
* فيديو: ترميمات معبد موسى بن ميمون.
* احتفالات افتتاح معبد موسى بن ميمون بعد الترميمات. 

## المصادر
* زاهى حواس، من ايام موسى لم يظهر الا موسى بن ميمون، الشرق الأوسط، العدد 11307، 12 نوفمبر 2009.
## مصادر

75px|center

تصنيف:يهود
تصنيف:فلاسفه يهود
تصنيف:فلاسفه
تصنيف:مواليد 1135
تصنيف:وفيات 1204
فرانتس مارك

[thumb|left|210px| صوره لـ فرانتس مارك رسمها اوجوست ماكيه ، 1910 ، [بيرلين]]

thumb|left|240px| الحصان الازرق - ''Blaues Pferd''، 1911.

**فرانتس مارك** (بالالمانى:Franz Marc) ( اتولد:8 فبراير 1880- مات : 4 مارس 1916) كان واحد من اهم الرسامين التعبيريين الالمان.

## حياته
ابتدا فرانتس يدرس الرسم فى اكاديميه الفنون الجميله فى ميونيخ فى سنة 1900، سافر على باريس و عاش هناك ما بين 1903 و 1907 و فى باريس اتعرف على و اتأثر بأعمال الرسام الهولاندى الكبير فينسينت فان جوخ. ربطته علاقه صداقه قويه برسام المانى تانى اسمه اوجوست ماكيه و العلاقه دى كان من العوامل المهمه اللى اثرت على شغله و رسوماته.
فرانتس كان واحد من المؤسسين الاولانيين لجماعه فنيه المانيه اسمها **الفارس الازرق** (Der Blaue Rider) اللى استمرت ما بين 1911-1914.
## لينكات خارجيه

* رسومات فرانتس مارك 
* معرض اعمال مارك 

تصنيف:مواليد 1880
تصنيف:وفيات 1916
تصنيف:رسامين المان
دودين

thumb|قاموس دودين
**دودين** (بالالمانى:Duden) هو قاموس المانى - المانى متسمى على اسم مؤلفه عالم اللغات الالمانى كونراد دودين.
اتنشر القاموس لاول مره فى 7 يونيه 1880 و كان ليه دور كبير فى انه يحط قواعد الكتابه بتاعة اللغه الالمانى و يحافظ على استمراريتها و ثباتها لسنين طويله. النسخه الاولانيه من القاموس كان فيها يادوب 27.000 كلمه و شويه شويه اتنقح القاموس و اتزود عليه لحد ما وصل لطبعته الاربعه و عشرين (سنة 2004) واللى بتتكون من 12 جزء بتغطى تقريبا كل جوانب اللغه الالمانى من النطق و المترادفات و اصول الكلمات و لحد الكلمات الجديده اللى دخلت اللغه الالمانى.

الاصلاحات اللى اتبنتها الحكومه الالمانيه سنة 1996 عشان تعدل طريقة الكتابه جت بعد مناقشات و جدل كبير جوه المجتمع الالمانى والتغييرات دى اللى دخلت على طريقة الكتابه بيعتبرها بعض الالمان انها هى اللى انهت اكتر من 100 سنه من احتكار قاموس دودين للاورثوجرافيا الالمانيه التقليديه اللى كان فيها كتير من القواعد اللى مش منطقيه.
## لينكات خارجيه
* قاموس دودين (بالالمانى)

تصنيف:قواميس
تصنيف:لغه المانيه
مهرجان القاهره السينمائى

**مهرجان القاهره السينمائى الدولى** , مهرجان دولى للافلام بيتعمل كل سنه فى القاهره عاصمه مصر.

القاهره هى عاصمه الشرق الاوسط السينمائيه و اول مدينه فى شرق و جنوب البحر المتوسط تنتج افلام روائيه و مفيش حته زيها فى كل الشرق الاوسط فيها اعداد كبيره من الممثلين و المخرجين و المصورين و المؤلفين و فى كل مجال بيختص بالانتاج السينمائى.

اول مهرجان للافلام باسم " مهرجان القاهره السينمائى الدولى اتعمل فى القاهره فى اغسطس 1976 بجهد من الجمعيه المصريه للكتاب و النقاد السينمائيين اللى كان بيراسها وقتها الصحفى متعدد المواهب كمال الملاخ. من سنه 1985 اتولى مسؤوليه التنظيم سعد الدين وهبه بعد ما اتشكلت لجنه منظمه بتتكون من وزاره الثقافه المصريه و اتحاد نقابات الفنانيين المصريين و اخد المؤتمر شكل عالمى. الممثل حسين فهمى بقى المشرف على المهرجان من سنه 1998 لغايه 2001 , و شريف الشوباشى من 2002 لغايه 2005. الايام دى رئيس المهرجان هو عزت ابو عوف و الممثل المصرى الكبير عمر الشريف رئيس شرفى.

مهرجان القاهره الدولى بيحتل مكانه متقدمه بين كل المهرجانات السينمائيه العالميه و بتشارك فيه بلاد كتيره من كل انحاء العالم , و بيدى جوايز فى مجالات الانتاج السينمائى زى جايزه الهرم الدهبى لاحسن فيلم و جايزه تمثال الاميره المصريه باكت اتون لاحسن ممثله و تمثال الوزير ايمنحتب لاحسن ممثل. جايزه احسن مخرج على هيئه فرعون مصر اخناتون و احسن سيناريست بياخد تمثال الكاتب المصرى. لجنه التحكيم بتمنح كمان جوايز منفرده زى تمثال الهرم الفضى لاحسن فيلم و تمثال لاديب مصر الكبير نجيب محفوظ لاحسن مخرج.

المهرجان كمان بيكرم اللى بيشتغلو فى السينما زى الممثلين و المخرجين اللى كانت ليهم بصمه مميزه فى تاريخ السينما سواء فى مصر او بره مصر.

## شوف
* **[[السينما المصريه]]**
*الجمعيه المصريه لكتاب ونقاد السينما
* **[[مهرجان الاسكندريه السينمائى الدولى]]**
*مهرجان الجونه السينمائى
*مهرجان المركز الكاثوليكى للسينما

## لينكات برانيه

* السايت الرسمى
* فيسبوك المهرجان
* تويتر المهرجان
* يوتيوب المهرجان

## مصادر

 

تصنيف:مصر
تصنيف:سينما مصريه
تصنيف:مهرجانات
تصنيف:مهرجانات سينمائيه
مارجوت هونيكر

thumb|مارجوت هونيكر، 1981
**مارجوت هونيكر** (او مارجوت فايست - قبل الجواز) (بالالمانى: **Margot Honecker**, geb. **Feist**) (مواليد:17 ابريل 1927) هى سياسيه شيوعيه المانيه كانت وزيرة التعليم الوطنى ايام جمهورية المانيا الديموقراطيه (المانيا الشرقيه) ما بين 1963 و 1989. مارجوت كانت مرات الزعيم الالمانى الشرقى ايريش هونيكر ، و جابت منه بنت واحده اسمها سونيا سنة 1951.بعد وقوع حائط بيرلين و توحيد المانيا الشرقيه و الغربيه، هربت مع جوزها على الاتحاد السوفييتى سنة 1991 و بعد ما انهارت الشيوعيه اضطرتها حكومة بوريس يلتسين انها تسيب البلد و سافرت هى و جوزها و بنتها لشيلى سنة 1993 .

تصنيف:مواليد 1927
تصنيف:سياسيين المان